भेल स्थित रायसेन रोड दादाजी धाम मंदिर में सोमवार को श्रीकृष्ण जन्माष्टमी महोत्सव मनाया जाएगा। यहां लड्डू गोपाल जी का अभिषेक दोपहर एक बजे से शुरू होगा। इसके बाद पुष्पों से सहस्रार्चन होगा। श्रीकृष्ण एवं राधा जी का विशेष आर्कषक श्रृंगार किया जाएगा। श्री श्री 1008 श्री दादाजी गुरुदेव चेरिटेबल ट्रस्ट के अध्यक्ष शिवरतन नामदेव ने बताया कि इस बार खास तौर पर जन्माष्टमी के मौके पर नन्हें मुन्नें बच्चे भगवान कृष्ण और राधा के स्वरूप में दिखाई देंगे। दूधिया रोशनी से सजे दादाजी धाम में शाम 7.30 बजे से भजन संध्या, रासलीला और कीर्तन का आयोजन किया जाएगा। इसके बाद श्रद्धालुओं को माखन मिश्री का प्रसाद बांटा जाएगा। भजन संध्या के बाद रात्रि 12 बजे भगवान श्रीकृष्ण और 12.05 बजे दादाजी गुरुदेव का जनमोत्स्व मनाया जाएगा।